Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 410/10/3309	Trenčín, 4.3.2014
EEČ : 2-28-43-2014

U Z N E S E N I E

Trestná vec:	obvinený XXXXX 
Trestný čin:	neposkytnutie pomoci podľa § 207 odsek 3 písmeno b, odsek 2 Trestného zákona číslo 140/1961 Zbierky zákonov v znení zákona číslo 457/2003 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
trestné stíhanie obvineného XXXXX, narodeného XXXXX, trvale bytom Česká republika, Ústí nad Orlicí, XXXXX, vo veci prečinu zanedbania povinnej výživy podľa § 207 odsek 2, 3 písmeno b) Trestného zákona s poukazom na § 138 písmeno b) Trestného zákona, pre ktorý mu bolo vznesené obvinenie na základe uznesenia vyšetrovateľa Okresného riaditeľstva Policajného zboru, Odbor kriminálnej polície Trenčín sp. zn. XXXXX zo dňa 27.10.2010, na skutkovom základe, že hoci je XXXXX ako otec detí XXXXX, narodeného XXXXX, XXXXX, narodeného XXXXX a XXXXX, narodeného XXXXX v zmysle Zákona o rodine a rozsudku Okresného súdu Trenčín číslo XXXXX zo dňa 28.02.2005, ktorý nadobudol právoplatnosť dňa 20.04.2005 povinný prispievať na svojich synov, na XXXXX sumou vo výške 44,81 Eur, XXXXX sumou vo výške 41,49 Eur a XXXXX sumou vo výške 36,51 Eur mesačne na účet Úradu práce, sociálnych vecí a rodiny Trenčín, vždy do 15-teho dňa v mesiaci vopred s účinnosťou od 05.01.2004 túto svoju vyživovaciu povinnosť si pravidelne neplní a za obdobie od januára 2004 doposiaľ mu vznikol dlh na nezaplatenom riadnom výživnom vo výške 5.720,86 Eur, pretože je trestné stíhanie neprípustné, ak tak ustanovuje medzinárodná zmluva. 

lebo je trestné stíhanie neprípustné podľa § 9 odsek 1 písmeno g

Odôvodnenie:
Vyšetrovateľ Okresného riaditeľstva Policajného zboru, Odbor kriminálnej polície Trenčín uznesením č. XXXXX zo dňa 23.04.2010 podľa § 199 odsek 1 Trestného poriadku začal trestné stíhanie a následne dňa 27.10.2010 podľa § 206 odsek 1 Trestného poriadku vzniesol obvinenie XXXXX, narodenému XXXXX, pre prečin zanedbanie povinnej výživy podľa § 207 odsek 2, 3 písmeno b) Trestného zákona s poukazom na § 138 písmeno b) Trestného zákona na tom skutkovom základe, ako je uvedené vo výrokovej časti tohto uznesenia.
	Vyšetrovateľ Policajného zboru uznesením č. XXXXX zo dňa 24.05.2012 podľa § 228 odsek 2 písmeno d) Trestného poriadku trestné stíhanie obvinenému XXXXX prerušil z dôvodu, že sa navrhuje odovzdanie trestného stíhania do cudziny.

	Na základe žiadosti Okresnej prokuratúry Trenčín adresovanej Okresnému štátnemu zastupiteľstvu Ústí nad Orlicí, Česká republika, rozhodlo Najvyššie štátne zastupiteľstvo Českej republiky o prevzatí trestného konania vedeného voči obvinenému XXXXX.

Po odovzdaní trestného konania Okresný súd Ústí nad Orlicí pod sp. zn. XXXXX vydal dňa XXXXX trestný rozkaz, ktorým obvineného XXXXX uznal vinným z prečinu zanedbania povinnej výživy podľa § 196 odstavec 1 zákonníka Českej republiky za skutok, ktorý bol predmetom odovzdaného trestného konania a uložil mu trest odňatia slobody v trvaní 10 mesiacov s podmienečným odkladom jeho výkonu na skúšobnú dobu 3 roky. Rozhodnutie nadobudlo právoplatnosť dňa 15.01.2014.

Podľa článku 35 odsek 1 Európskeho dohovoru o odovzdávaní trestného konania, dojednaného 15.05.1972 v Štrasburgu a v mene Českej a Slovenskej Federatívnej republiky podpísaného v Štrasburgu 13.02.1992, osobu, nad ktorou bol vynesený právoplatný a vykonateľný trestný rozsudok, nemožno pre ten istý čin ani stíhať ani odsúdiť ani na nej nemožno vykonať trest v inom zmluvnom štáte, pokiaľ:
(a)	      bola zbavená viny,
(b)	      uložený trest:
(i)	bol úplne vykonaný alebo sa vykonáva, alebo
(ii)	úplne alebo z jeho nevykonanej časti podliehal milosti alebo amnestii, alebo
(iii)	nemôže už byť vykonaný vzhľadom na premlčanie,
(c)	      súd uznal obžalovaného za vinného a upustil od potrestania.

Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Podľa § 9 odsek 1 písmeno g) Trestného poriadku treste stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva.

Nakoľko vzhľadom na článok 35 odsek 1 Európskeho dohovoru o odovzdávaní trestného konania zo dňa 15.mája 1972 nemôže byť obvinený XXXXX po právoplatnom rozhodnutí súdu Českej republiky, za ten istý skutok na území Slovenskej republiky ďalej stíhaný, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Láncošová
prokurátorka